Lav et referat af nedenstående tekst:

Tekst:
Virksomheder, der benytter sig af "mineralogiske processer og blandt andet bruger meget energi", vil blive tildelt en særlig CO2-rabat. Sådan lyder det i regeringens udspil til en ny CO2-afgift. Hos Venstre bliver der set positivt på, at man i udspillet tager hensyn til netop de virksomheder. - Der er nogen virksomheder, som har en særlig udfordring med at omstille sig, og der bliver man nødt til at tage et særligt hensyn, siger Marie Bjerre, Klimaordfører for Venstre. Glad for et udspil I Venstre glæder de sig over, at der nu er kommet et udspil fra regeringen til en grøn skattereform. - Vi er rigtig glade for, at der endelig er et udspil, for en CO2-afgift er det rigtige værktøj til at skabe en grøn omstilling, siger Marie Bjerre (V). Men der stopper enigheden også. - Vi kan dog godt være bekymrede for, om der er nok incitamenter hos virksomhederne til rent faktisk at begynde den grønne omstilling, siger Marie Bjerre og fortsætter: - Hvis man bare ligger en høj CO2-afgift ovenpå, så kan det være, at hele råderummet til at lave den grønne omstilling forsvinder. Så derfor er vi enige i, at der skal tages et hensyn til de virksomheder, som har svært ved at omstille sig, siger hun. Det hensyn skal, ifølge ordføreren, også tages for at sikre, at virksomheder som Aalborg Portland ikke flytter deres virksomhed ud af landet. - Vi ved, at der er nogle virksomheder, som er meget konkurrenceudsatte, og derfor bliver man nødt til at tage hensyn til, at virksomhederne rent faktisk kan omstille sig, siger Marie Bjerre (V). Ikke bekymret for snyd Hvis ikke Aalborg Portland har tænkt sig at lave nye CO2-reducerende tiltag, kan der opstå en situation, hvor virksomheden har fået rabat på CO2-afgiften uden at have omstillet sig. Men det er ikke noget, der bekymrer Marie Bjerre og Venstre. - Vi regner med, at Aalborg Portland også kommer til at omstille sig, for de bliver jo ramt af CO2-afgiften med det her udspil, siger hun. Hvis ikke Aalborg Portland omstiller sig, vil de fortsætte med at skulle betale en CO2-afgift, og derfor er ordføreren ikke nervøs for snyd fra virksomhedernes side.

Referat:
Den nordjyske klimaordfører Marie Bjerre (V) understreger, at det giver god mening at tage særligt hensyn til virksomheder som Aalborg Portland.